CELEX: 62016TN0303
Language: mt
Date: 2016-06-14 00:00:00
Title: Kawża T-303/16: Rikors ippreżentat fl-14 ta’ Ġunju 2016 – Novartis Europharm vs Il-Kummissjoni

16.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 296/24
            
         Rikors ippreżentat fl-14 ta’ Ġunju 2016 – Novartis Europharm vs Il-Kummissjoni
   (Kawża T-303/16)
   (2016/C 296/33)
   Lingwa tal-kawża: l-Ingliż
   
      Partijiet
   
   
      Rikorrenti: Novartis Europharm Ltd (Camberley, ir-Renju Unit) (rappreżentant: C. Schoonderbeek, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni mill-Kummissjoni Ewropea tal-4 ta’ April 2016 (C(2016) 2083(finali)); u
            
         
               —
            
            
               tikkundanna l-Kummissjoni Ewropea għall-ispejjeż tagħha u dawk ta’ Novartis.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq il-fatt li d-Deċiżjoni tal-Kummissjoni tal-4 ta’ April 2016 hija illegali sa fejn tikkostitwixxi ksur tad-drittijiet ta’ esklużività tas-suq ta’ prodotti mediċinali orfni ta’ Novartis għall-prodott tagħha TOBI Podhaler skont l-Artikolu 8(1) tar-Regolament (KE) Nru 141/2000 (1) dwar prodotti mediċinali orfni u għaliex il-kundizzjonijiet fl-Artikolu 8(3) ta’ dak ir-regolament biex jagħtu deroga minn dawn id-drittijiet ta’ esklużività tas-suq ta’ prodotti mediċinali orfni ma ġewx sodisfatti.
            
         
               2.
            
            
               It-tieni motiv ibbażat fuq il-fatt li d-Deċiżjoni tal-Kummissjoni tal-4 ta’ April 2016 ġiet ippreparata u adottata bi ksur tad-“Dmir ta’ Kura” magħruf ukoll bħala l-“Prinċipju ta’ Diliġenza”, speċifikament minħabba nuqqas biex tittieħed inkunsiderazzjoni d-data xjentifika rilevanti kollha dwar il-prodotti mediċinali kkonċernati, u minħabba nuqqas li tiġi kkonsultata Novartis bħala parti interessata fl-evalwazzjoni xjentifika.
            
         
      (1)  Regolament (KE) Nru 141/2000 tal-Parlament Ewropew u tal-Kunsill, tas-16 ta’ Diċembru 1999, dwar il-prodotti mediċinali orfni (ĠU Edizzjoni Speċjali bil-Malti, Kapitolu 15, Vol. 5, p. 21).